Gvaporė

Gvaporė (), Itenesas () – upė Pietų Amerikoje, Bolivijoje ir Brazilijoje; Mamorės (Amazonės baseinas) dešinysis intakas. Prasideda Brazilijos plokščiakalnio vakarinėje dalyje, Paresiso kalnų masyve (Mato Groso valstija); aukštupyje kerta Mato Groso plynaukštę. Toliau teka labai vinguriuodama į šiaurės vakarus pelkėtomis žemumomis; sudaro Bolivijos–Brazilijos sieną. Įteka į Mamorę piečiau Gvažara Mirino, ties Sorpresa.

Didžiausi intakai: Paragva, Blankas, Itonamasas, Negras, San Antonijas, San Choakinas, Mačiupas.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Gylis iki 19,5 m. Plotis svyruoja nuo 107 iki 570 m. Patvinsta nuo vasario iki balandžio.

Laivuojama nuo Mato Groso. Pasižymi labai skaidriu vandeniu. XVIII–XIX a. Gvaporės pakrantėse vyko kovos tarp ispanų, portugalų bei indėnų.Guaporé River, Encyclopaedia Britannica.

Didesnės gyvenvietės prie upės: Puerto Viljasonas (Bolivija), Pontis e Laserda, Vila Bela da Santisima Trinidadė, Pimenteiras do Oeštė, Košta Markišas (Brazilija).

 Šaltiniai 

Kategorija:Bolivijos upės
Kategorija:Brazilijos upės